— А куды іх дзяваць? — са скрухай кажа суразмоўца. — Цана за іх зараз мізэрная, капеечная. Некалькі гадоў таму, памятаю, адбыўся непрыемны выпадак. Дамовілася з камерсантам, што ён прыедзе і прыме ў мяне яблыкі. Да агаворанага часу сабрала 46 мяхоў. Сабранае ўзважылі, загрузілі ў машыну. Каб не перасыпаць, мне ён аддаў свае мяхі. Я потым перагледзела — амаль усе яны аказаліся з дзіркамі. На выручаныя грошы я нават мяхі цэлыя купіць не змагла б — кругом у стратах засталася.